**Onwettige opspoorders soek jou onopgeëiste voordele!**

**MOET HULLE NIE GEBRUIK NIE!**

**MOENIE JOU PERSOONLIKE INLIGTING AAN HULLE GEE NIE!**

**MOENIE ENIGE KONTRAKTE MET HULLE TEKEN NIE!**

Wees VERSIGTIG vir mense wat jou uit jou swaarverdiende geld wil bedrieg. Hierdie mense gee voor dat hulle betroubare opsporingsagente is en beweer dat hulle jou kan help om jou onopgeëiste voordeel teen 'n bedrag of 'n persentasie van jou aftreefondsvoordeel te vind.

As jy glo dat jy of 'n gesinslid aftreefondsvoordele het wat jou toekom en jy wil navraag doen maar weet nie hoe nie, kan jy die Gedragsowerheid vir die Finansiële Sektor (Financial Sector Conduct Authority) (FSCA) kontak.

Die FSCA is die reguleerder van die Suid-Afrikaanse finansiële dienste bedryf en hanteer navrae oor die bestaan van 'n onopgeëiste aftreefondsvoordeel. Hierdie diens is **GRATIS** vir verbruikers.

| **WOORDOMSKRYWING** | |
| --- | --- |
| **Fonds** | 'n Fonds is 'n poel geld, wat vir 'n spesifieke doel opsy gesit is, waartoe meer as een persoon bydra. Algemene soorte fondse sluit in pensioenfondse, voorsorgfondse en uittree-annuïteitsfondse. |
| **Fondsadministrateur** | 'n Fondsadministrateur is 'n persoon of enititeit wat ingevolge die Wet op Pensioenfondse, 1956 (Wet 24 van 1956), goedgekeur is om bydraes te ontvang en/of voordele uit te keer. |
| **Onopgeëiste voordeel** | 'n Onopgeëiste voordeel is 'n bedrag geld wat 'n lid van 'n pensioen-, voorsorg- of aftreefonds (of sy/haar begunstigdes) toekom en vir 24 maande onopgeëis is. |
| **Opspoorder** | 'n Persoon wat deur 'n aftreefonds aangestel is om jou of jou begunstigdes op te spoor of om jou of jou begunstigdes in kennis te stel van onopgeëiste voordele. |
| **Pensioenfonds** | 'n Pensioenfonds bied voordele aan sy lede wanneer hulle uit diens tree. Die fonds betaal ook voordele wanneer 'n lid, terwyl hy of sy in diens is, te sterwe kom, weens siekte of gestremdheid ongeskik raak vir werk of afgedank word. Jy word slegs 'n lid van 'n pensioenfonds deur 'n maatskappy wat jou in diens neem. Wanneer jy uit 'n pensioenfonds tree, kan jy slegs 'n derde van jou voordeel in kontant ontvang. Die res moet jy gebruik om 'n annuïteit (dit is 'n maandelikse inkomste) te koop wat in werking sal tree wanneer jy aftree. |
| **Surplusvoordeel** | Surplusvoordele beteken enige aftreefonds voordele wat aan 'n individu verskuldig is, wat nie uitbetaal of opgeëis is nadat daardie persoon afgetree, of bedank het, of ontslaan of afgelê is nie. Selfs al het jy jou voordele geëis en ontvang toe jy 'n fonds verlaat het, het jy dalk nie al die voordele wat aan jou verskuldig is, ontvang nie. |
| **Uittreeannuïteitsfonds** | 'n Uittreeannuïteit is heeltemal onafhanklik van jou werkgewer. Jy gee maandeliks bydraes en kan kies waar jy hierdie geld, ooreenkomstig die fondsreëls, wil belê. |
| **Voordeel** | 'n Voordeel is die geld wat uit 'n aftreefonds aan 'n lid of vorige lid betaal word. |
| **Voorsorgfonds** | 'n Voorsorgfonds bied voordele vir sy lede wanneer hulle aftree. Die fonds betaal ook voordele wanneer 'n lid, terwyl hy of sy in diens is, te sterwe kom, weens siekte of gestremdheid ongeskik raak vir werk of afgedank word. Jy word slegs 'n lid van 'n voorsorgfonds deur 'n maatskappy wat jou in diens neem. Wanneer jy uit 'n voorsorgfonds tree, kan jy die hele voordeel as 'n enkelbedrag in kontant ontvang. |

**1. Wat is die verskil tussen 'n wettige en 'n onwettige opsporingsagent?**

* 'n Wettige opspoorder word deur jou aftreefonds aangestel. As 'n onopgeëiste voordeel jou toekom, kan die fonds die dienste van 'n wettige opspoorder gebruik om jou of jou begunstigdes te vind om hierdie geld aan jou of jou begunstigdes te gee.
* 'n Onwettige opspoorder is NIE deur die fonds aangestel om jou onopgeëiste voordeel op te spoor nie. Hulle beweer dat hulle jou kan help om jou onopgeëiste voordeel teen 'n administrasie- of konsultasiebedrag te vind. Hulle vra vooraf geld of eis 'n persentasie van jou aftreefondsvoordeel wanneer dit uitbetaal word. Moenie 'n onwettige opspoorder gebruik of betaal nie!

**2. Vier maniere om vas te stel of hy of sy 'n wettige opsporingsagent is**

'n Opsporingsagent is wettig as die volgende vier elemente teenwoordig is:

* 'n Wettige opsporingsagent word deur die fonds betaal en sal jou **NOOIT** direk vir geld vra nie. Die tarief of enige gelde wat gehef word, word deur die fonds van die lid se rekening afgetrek voordat die voordeel aan die lid betaal word.
* 'n Wettige opsporingsagent sal **JOU kontak** - jy hoef nie uit te vind of 'n voordeel jou toekom nie omdat hulle jou sal kontak as geld jou verskuldig is.
* 'n Wettige opsporingsagent kan **nie jou voordeel bereken** **nie**, aangesien die inligting SLEGS vir die fonds en die fondsadministrateur beskikbaar is. Slegs die fondsadministrateur kan direk vir jou sê hoeveel geld beskikbaar is.
* 'n Wettige opsporingsagent het die meeste van jou **persoonlike inligting op rekord** en weet gewoonlik waar jy gewerk en tot watter fonds jy bygedra het. Hy of sy sal jou persoonlike besonderhede verifieer, maar nooit inligting soos 'n PIN vra nie.

**BELANGRIK:** Slegs die aftreefonds, die administrateur en wettige opsporingsagente het toegang tot jou rekords by die fonds - **NIEMAND anders** **nie**!

**3. Kom jy in aanmerking vir 'n onopgeëiste voordeel?**

Jy is moontlik geregtig op 'n onopgeëiste voordeel indien—

* jy vir 'n tydperk in diens was;
* jy maandeliks tot die aftreefonds bygedra het;
* geld vir aftreefondsvoordele maandeliks van jou salaris afgetrek is;
* jy as begunstigde benoem of die afhanklike is van 'n vorige lid van 'n aftreefonds wat vóór aftrede te sterwe gekom het.

**4. Glo jy dat 'n onopgeëiste voordeel jou toekom?**

Doen navraag by die betrokke aftreefonds of sy administrateur of by enige versekeringsmaatskappy om uit te vind of 'n onopgeëiste voordeel jou toekom.

As jy nie die inligting hier bo het nie, kan die FSCA jou soos volg help:

* As die gedragsreguleerder van die finansiële dienste bedryfkan die FSCA jou **gratis** help om uit te vind of 'n onopgeëiste voordeel jou toekom.
* Die FSCA kan jou **gratis** help om die vereiste navraagvorm in te vul om jou fondsadministrateur te vind. Al wat jy moet doen, is om die relevante inligting en dokumente aan die FSCA te verskaf. Raadpleeg die onderstaande tabel.
* Die FSCA voorsien ook **gratis** inligting oor die betrokke aftreefonds of administrateur.
* Besoek <https://www.fsca.co.za/Customers/Pages/Unclaimed-Benefits.aspx> om 'n soektog aan te vra.

Die FSCA werk saam met alle geregistreerde aftreefondse en fondsadministrateurs om te verseker dat mense die voordele ontvang waarop hulle geregtig is. As jy glo dat 'n onopgeëiste voordeel jou toekom, hoef jy net die nodige inligting aan die FSCA te gee soos hier onder aangedui.

| **Die FSCA kan jou help met:** | **Vereiste inligting:** |
| --- | --- |
| 1. Navrae oor onopgeëiste voordele | * Verskaf volledige persoonlike inligting soos jou volle naam, ID-nommer, adres, kontaknommers, e-posadres, naam van fonds, naam van werkgewer en jou volmag indien jy die navraag namens iemand anders doen. * Diensrekord, dit is 'n lys van al die plekke waar jy gewerk het. * Lidmaatskap dokumente wat bewys dat jy 'n lid van 'n aftreefonds was. * Salaris strokie wat 'n aftrekking vir 'n aftreefonds toon. * Voordeelstaat van die aftreefonds. |
| 1. Surplusnavrae | * Volledige persoonlike inligting. * Diensrekord, dit is 'n lys van al die plekke waar jy gewerk het. * Lidmaatskap dokumente wat bewys dat jy 'n lid van 'n aftreefonds was. * Salaris strokie wat 'n aftrekking vir 'n aftreefonds toon. * Voordeelstaat van die aftreefonds. |
| 1. Bewys van uitbetaling van voordele | * Volledige persoonlike inligting. * Jou diensrekord, dit is 'n lys van al die plekke waar jy gewerk het. * Lidmaatskap dokumente wat bewys dat jy 'n lid van 'n aftreefonds was. * Salaris strokie wat die aftrekking van die aftreefonds toon. * Voordeelstaat van die aftreefonds. |
| 1. Navrae oor sterftevoordeeleise | * Volledige persoonlike inligting. * Sterfte sertifikaat. * Huweliks-/geboortesertifikate. * Salaris strokie van die oorlede lid wat 'n aftrekking vir die aftreefonds toon. * Lidmaatskap dokumente wat bewys dat die oorledene 'n lid van 'n aftreefonds was. * Voordeelstaat van die aftreefonds vir die oorledene. |
| 1. Regstreekse kontak met die betrokke aftreefonds | * Volledige persoonlike inligting. * Korrespondensie van die fondsadministrateur, byvoorbeeld 'n brief of e-posboodskap. * Sterfte- of huweliksertifikaat. * Afskrif van ID. * Diens sertifikaat. |

**Onthou om eers die FSCA te vra - ons kan jou gratis help!**

**Nuttige kontakte:**

**Gedragsowerheid vir die Finansiële Sektor (Financial Sector Conduct Authority) (FSCA)**

Kontak die FSCA vir meer inligting of navrae rakende onopgeëiste voordele of om onwettige optrede of onbillike behandeling met betrekking tot pensioen- en voorsorgfondsvoordele aan te meld.

|  |  |
| --- | --- |
| **Onopgeëiste voordeelnavrae** | |
| Oproepsentrum | 0800 20 37 22 |
| E-posnavraag – ID-nommer | [FSCA.PensionsUnclaimed@FSCA.co.za](mailto:FSB.PensionsUnclaimed@fsb.co.za) |
| E-posnavraag – algemene versoeke | [Pension.Queries@FSCA.co.za](mailto:Pension.Queries@fsb.co.za) |
| SMS-navraag – ID-nommer | 30913 |
| E-posnavraag – algemene versoeke\* | 30766 |
| Faksvoorleggings | 086 578 1183 |
| **Algemene FSCA-verwante navrae** | |
| Skakelbord | 012 428 8000 |
| Faksnommer | 012 346 6941 |
| Posadres | Posbus 35655, Menlo Park, Pretoria, 0102 |
| Straatadres | Riverwalk-kantoorpark, Blok B, Matroosbergweg 41, Ashlea Gardens, Pretoria, Suid-Afrika, 0081 |
| E-posadres | [info@fsca.co.za](mailto:info@fsca.co.za) |
| Webwerf | [www.fsca.co.za](http://www.fsca.co.za) |
| **Kontak die FSCA se Afdeling: Verbruikersopvoeding vir meer inligting oor finansiële opvoeding vir die verbruiker:** | |
| E-pos | [CED.Consumer@fsca.co.za](mailto:CED.Consumer@fsca.co.za) |
| Webwerf | [www.FSCAMymoney.co.za](http://www.FSCAMymoney.co.za) |

**Pensioenfondsberegter**

As jy 'n klag het teen jou pensioen-, voorsorg-, bewarings- of uittreeannuïteitsfonds wat jy nie kon besleg nie, kan jy 'n skriftelike klag by die Pensioenfondsberegter indien.

|  |  |
| --- | --- |
| Telefoon | 012 748 4000; 012 346 1738 |
| Kontaksentrum | 086 066 2837 |
| Faks | 086 693 7472 |
| E-posadres | [enquiries@pfa.org.za](mailto:enquiries@pfa.org.za) |
| Posadres | Posbus 580, Menlyn, 0063 |
| Straatadres | Riverwalk-kantoorpark, Blok A, Vierde Verdieping, Matroosbergweg 41, Ashlea Gardens, Pretoria, 0181 |
| Webwerf | [www.pfa.org.za](http://www.pfa.org.za) |

**Ombud vir Finansiëlediensteverskaffers (FAIS-ombud)**

Het jy 'n klag teen 'n finansiëlediensteverskaffer of 'n finansiële adviseur? Kontak die FAIS-ombud.

|  |  |
| --- | --- |
| Telefoon | [012 762 5000](tel:+27127625000) |
| E-pos | [info@faisombud.co.za](mailto:info@faisombud.co.za) |
| Klagte oor ons diens | [hestie@faisombud.co.za](mailto:hestie@faisombud.co.za) |
| Navrae oor die status van klagte | [enquiries@faisombud.co.za](mailto:enquiries@faisombud.co.za) |
| Anonieme bedrogblitslyn | 080 111 6666 |
| Posadres | 74571, Lynnwoodrif, 0040 |
| Straatadres | Kasteelpark-kantoorpark, Orange-gebou, 2de verdieping, Jochemusstraat 546, Erasmuskloof, Pretoria, 0048 |
| Webwerf | [www.faisombud.co.za](http://www.faisombud.co.za) |

**Pensioenfonds vir staatsamptenare (GEPF)**

Kontak die GEPF as jy 'n Suid-Afrikaanse staatswerknemer is en 'n klag het oor jou pensioenfonds.

|  |  |
| --- | --- |
| Telefoon | 0800 11 76 69 of 012 319 1000/1911 |
| Faksnommer | 012 326 2507 |
| E-posadres | [Enquiries@gepf.co.za](mailto:enquiries@gepf.co.za) |
| Posadres | Privaat Sak X63, Pretoria, 0001 |
| Straatadres | Hamiltonstraat 34, Arcadia |
| Webwerf | [www.gepf.co.za](file:///C:\Users\alicia.pillai\Desktop\Send%204%20External%20approval\www.gepf.co.za) |

© 2020 FSCA

VRYWARINGSKENNISGEWING

*Hoewel voorsorg getref is om seker te maak dat die inligting weergegee in hierdie boekie akkuraat en volledig is, moet daarop gelet word dat hierdie boekie basiese inligting oor ongelisensieerde opspoorders en onopgeëiste voordele bevat. Die boekie vervang nie die tersaaklike bepalings van die Wet op Pensioenfondse, 1956, nie. Die FSCA aanvaar geen verantwoordelikheid nie, en die verbruiker skeld die FSCA vry van alle blaam, vir enige verlies, aanspreeklikheid, skade of uitgawes van watter aard ook al (met inbegrip van, maar nie beperk nie tot, regstreekse, onregstreekse en voortvloeiende verlies) wat voortspruit uit staatmaking op inligting wat in hierdie boekie vervat is of andersins daarmee verband hou. Tensy die skriftelike toestemming van die FSCA se Hoofregsbeampte vooraf verkry is, mag geen gedeelte van hierdie inligtingsboekie gereproduseer of gestuur of hergebruik of op enige wyse of in enige medium beskikbaar gestel word nie.*